ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-E.03.02-61514/5-2017

03.02.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1041/2016 (2126/2016), за набавку пумпи за дозирање амонијака и хидразина-ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊА**: Желели бисмо да учествујемо у јуче објављеном тендеру за набавку дозирних пумпи. Пумпе нашег добављача су квалитетне и могу много боље одговорити Вашим потребама и захтевима него постојеће пумпе, чак и ценовно. Наше пумпе су мембранске и поседују API 675 и гаранцију да у прве 3 године корисник неће имати потребу за промену било ког дела пумпе. С обзиром да желите да пумпе одговарају постојећим уградбеним мерама (постоље и цевоводи), да ли можете да нам доставите технички цртеж постоља и положај цевовода (прикључака) у односу на фундамент на којем се налази постоље пумпе, и растојање између прикључака?

У ком смислу мислите да пумпа мора одговарати постојећим пумпама без прилагођавања? Уколико пумпе коју нудим морам да монтирам на постојеће анкере, да ли је, на пример, дозвољено убацивање неке врсте адаптера (металне плоче) да би се пумпе монтирале на постојеће рупе?

У техничкој спецификацији су наведене карактеристике за пумпу за дозирање амонијака. Да ли су исте карактеристике пумпе и за хидразин?

**ОДГОВОРИ:** Молим Вас обратите пажњу да су предмет набавке 2 клипне пумпе. Техничка документација коју Наручилац поседује, не предвиђа уградњу мембранских пумпи. Наручилац не поседује техничку документацију о уградбеним мерама пумпи, нити техничке цртеже самих пумпи које су инсталиране у погону. Да не би дошло до непредвиђених ситуација, слободни сте да извршите увид на лицу места и проверите све предметне димензије како би били у стању да понудите еквивалентну пумпу у том смислу.

На локацији ТЕНТ Б, постоји 6 идентичних пумпи за дозирање амонијака и хидразина које су активне у процесу производње електричне енергије. Приликом интервенције на било којој од 6 пумпи, уместо ње се угради резервна пумпа у веома кратком временском периоду, па се онда приступи ревизији пумпе. У том смислу пумпа мора одговарати постојећим инсталацијама. Такође, пумпа која се угради на за то предвиђено место, не сме угрожавати рад околних уређаја и њихову манипулацију. Такође, уградњу пумпи ће вршити стручно особље ТЕНТ Б. Предмет ЈН је само испорука пумпи.

Пумпе су идентичне и могу се користити за дозирајне амонијака или хидразина.

КОМИСИЈА